**Ministru kabineta rīkojuma “Par vienreizēja atbalsta piešķiršanu politiski represētajām personām un nacionālās pretošanās kustības dalībniekiem” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma “Par vienreizēja atbalsta piešķiršanu politiski represētajām personām un nacionālās pretošanās kustības dalībniekiem” projekts (turpmāk –projekts) sagatavots, lai sakarā ar Latvijas simtgadi politiski represētām personām un nacionālās pretošanās kustības dalībniekiem piešķirtu vienreizēju atbalstu 100 *euro* apmērā (turpmāk – atbalsts).  Atbalstu ne vēlāk kā līdz 2018. gada 31. decembrim piešķirs Valsts sociālās apdrošināšanas aģentūra (turpmāk – VSAA), pamatojoties uz Pilsonības un migrācijas lietu pārvaldes (turpmāk - PMLP) sniegto informāciju par Iedzīvotāju reģistrā esošajiem datiem par personām ar aktīvu politiskās represētās personas vai nacionālās pretošanās kustības dalībnieka statusu un kuriem dzīves vieta reģistrēta vai deklarēta Latvijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valdību veidojošo partiju koalīcijas sadarbības padomes 2018. gada 12. februāra vienošanās (2018. gada 12. februāra sēdes protokolu Nr. 7). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada februārī Latvijas politiski represēto apvienība rosināja Latvijas proklamēšanas 100. gadadienā piešķirt politiski represētajiem vienreizēju 100 *eiro* lielu pabalstu. Šāda summa būtu kā atbalsts, ņemot vērā politiski represēto likteni, no kuriem lielākā daļa cietusi no komunistiskā režīma, turklāt ar katru gadu šīs kategorijas iedzīvotāju skaits samazinās, daudziem pasliktinās veselība.  Valdību veidojošo partiju koalīcijas sadarbības padome 2018. gada 12. februārī vienprātīgi atbalstīja Latvijas politiski represēto apvienības iniciatīvu Latvijas simtgadē izmaksāt vienreizēju atbalstu politiski represētajām personām 100 *euro* apmērā.  Saskaņā ar likuma “Par nacionālās pretošanās kustības dalībnieka statusu” 8. pantu nacionālās pretošanās kustības dalībniekiem ir visas tās pašas tiesības, kas likumos un citos normatīvajos aktos paredzētas politiski represētajām personām. Ņemot vērā iepriekš minēto un to ka, lai novērtētu to cilvēku nopelnus, kuri, darbodamies nacionālās pretošanās kustībā, piedalījās bruņotā cīņā, vai ar citiem līdzekļiem cīnījās par 1918. gada 18. novembrī proklamētās Latvijas atjaunošanu un ziedoja sevi, lai aizstāvētu tautu pret okupācijas režīmu īstenoto vardarbību un genocīdu, nolemts par godu Latvijas simtgadei izmaksāt vienreizēju atbalstu 100 euro apmērā arī nacionālās pretošanās kustības dalībniekiem.  Projekts paredz piešķirt atbalstu 100 euro apmērā:   1. politiski represētām personām; 2. nacionālās pretošanās kustības dalībniekiem.   Atbalsts tiks piešķirts tām politiski represētajām personām un nacionālās pretošanās kustības dalībniekiem, kuriem statuss ir piešķirts un Iedzīvotāju reģistrā ir aktīvs līdz 2018. gada 30. septembrim un kuru dzīves vietas adrese ir deklarēta vai reģistrēta Latvijā (turpmāk - atbalsta saņēmēji). Atbalsts paredzēts, lai atbalstītu projektā minētās personas, tādējādi atbalsta saņēmēja nāves gadījumā šo atbalstu nav tiesības pieprasīt un piešķirt citai personai (mantiniekiem).  Atbilstoši projekta 2. punktam atbalstu piešķirs un izmaksās VSAA. Paredzams, ka VSAA atbalstu varētu sākt izmaksāt novembra mēnesī, un izmaksās visiem atbalsta saņēmējiem ne vēlāk kā līdz 2018. gada 31. decembrim.  Lai varētu noteikt atbalsta saņēmēju loku un veikt atbalsta izmaksu, projekta 3. punkts paredz, ka PMLP līdz 2018. gada 1.oktobrim, pamatojoties uz VSAA pieprasījumu, sniegs informāciju (personas kodu) par atbalsta saņēmējiem. Saskaņā ar Iedzīvotāju reģistrā esošajiem datiem uz 2018. gada 5.jūliju atbalsta saņemšanas kritērijiem atbilst 12 877 personas (12606 politiski represētās personas un 271 nacionālās pretošanās kustības dalībnieks).  Ņemot vērā, ka apmēram 98 procentiem no atbalsta saņēmējiem VSAA izmaksā invaliditātes vai vecuma pensiju, projekta 4.punkts paredz, ka VSAA atbalsta saņēmējiem, kuri ir invaliditātes vai vecuma pensijas saņēmēji, atbalstu izmaksās vienlaicīgi ar pensiju, un personai par atbalsta piešķiršanu nebūs jāiesniedz iesniegums. VSAA atbalstu piešķirs izmaksās pēc savas iniciatīvas, ņemot vērā personas pensijas saņemšanas veidu, t.i., atbalstu kopā ar personai izmaksājamo pensiju pārskaitīs uz personas kredītiestādes vai pasta norēķinu sistēmas kontu, vai atbalsts kopā ar pensiju tiks piegādāts mājās. Atbalsta saņēmēji par vienreizējo atbalstu tiks informēti caur nevalstiskajām organizācijām, kas pārstāv šo personu intereses, un plašsaziņas līdzekļiem, kā arī informācija tiks publicēta Labklājības ministrijas un VSAA mājaslapā. Savukārt atbalsta saņēmējiem, kuriem VSAA neveic invaliditātes vai vecuma pensijas izmaksu, saskaņā ar projekta 5. punktu VSAA līdz 2018. gada 15. oktobrim nosūtīs paziņojumu par iespēju saņemt atbalstu, nosūtot uz personas deklarētās vai reģistrētās dzīves vietas adresi Latvijā paziņojumu par atbalsta pieprasīšanas kārtību. Atbilstoši VSAA datiem uz 2018. gada 5. jūliju, 280 personas nav invaliditātes vai vecuma pensijas saņēmējas. Iesniegumu atbalsta saņemšanai varēs iesniegt līdz 2018. gada 15. novembrim klātienē (uzrādot personu apliecinošu dokumentu), pa pastu, elektroniski (parakstītu ar drošu elektronisko parakstu) vai izmantojot valsts pārvaldes pakalpojumu portālu www.latvija.lv, izmantojot e-pakalpojumu “Iesniegums iestādei”, izmantojot sev ērtāko iesnieguma iesniegšanas veidu. Pamatojoties uz atbalsta saņēmēja iesniegto iesniegumu, VSAA atbalsta saņēmējam izmaksās vienreizējo atbalstu, pārskaitot to uz personas iesniegumā norādīto personas kredītiestādes vai pasta norēķina sistēmas konta numuru.  Ņemot vērā, ka atbalsta saņēmēji ir tiešā vai netiešā veidā cietuši no totalitāriem režīmiem, atbalsts ir pielīdzināms kompensācijai par radītajiem zaudējumiem. Līdz ar to projekta 6. punkts paredz, ka atbalsts ir pielīdzināms likuma “Par iedzīvotāju ienākuma nodokli” 9. panta pirmās daļas 16. punktā minētajai kompensācijai, kas netiek ietverta gada apliekamajā ienākumā un netiek aplikta ar iedzīvotāju ienākuma nodokli.  Tāpat rīkojuma projekts paredz ieteikt pašvaldībām atbalsta saņēmējiem izmaksāto atbalstu neņemt vērā ienākumos, novērtējot klienta materiālos resursus, pieprasot sociālo palīdzību saskaņā ar Sociālo pakalpojumu un sociālās palīdzības likumu, par ko pašvaldībām tiks nosūtīta informatīva vēstule. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Tieslietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Politiski represētās personas un nacionālās pretošanās kustības dalībnieki, kuru statuss ir aktīvs un kuriem dzīves vietas adrese ir deklarēta vai reģistrēta Latvijā.  Personu skaits, kurām Iedzīvotāju reģistrā uz 2018. gada 5. jūliju nav reģistrētas ziņas par miršanas faktu un kuras atbilst rīkojuma projekta 1. punktam, ir 12 877 personas, no kurām:   * 12 606 persona, kurām piešķirts politiski represētās statuss; * 271 persona, kurai piešķirts nacionālās pretošanās kustības dalībnieka statuss. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar rīkojuma projektu sabiedrības mērķa grupai būtiski nepalielināsies administratīvais slogs, jo rakstisks iesniegums atbalsta saņemšanai būs jāiesniedz 280 personām, kuras nav VSAA pakalpojuma saņēmējas, izmantojot viņiem ērtāko iesnieguma iesniegšanas veidus. Personas iesniegumu VSAA varēs iesniegt gan klātienē (uzrādot personu apliecinošu dokumentu), gan pa pastu, gan elektroniski (parakstītu ar drošu elektronisko parakstu), gan izmantojot valsts pārvaldes pakalpojumu portālu www.latvija.lv, izmantojot e-pakalpojumu “Iesniegums iestādei”. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar . |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 320 548 | 0 | 0 | 0 | 0 | 0 |
| 2.1. valsts pamatbudžets | 0 | 1 287 700 | 0 | 0 | 0 | 0 | 0 |
| 2.2. valsts speciālais budžets | 0 | 32 848 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 320 548 | 0 | 0 | 0 | 0 | 0 |
| 3.1. valsts pamatbudžets apakšprogramma 20.01.00 "Valsts sociālie pabalsti" | 0 | -1 287 700 | 0 | 0 | 0 | 0 | 0 |
| 3.2. speciālais budžets apakšprogramma 04.05.00 „Valsts sociālās apdrošināšanas aģentūras speciālais budžets” | 0 | -32 448 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 320 548 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamais finansējums vienreizēja atbalsta piešķiršanai politiski represētājām personām un nacionālās pretošanās kustības dalībniekiem 2018. gadā tiks nodrošināts Labklājības ministrijas apakšprogrammai 20.01.00 “Valsts sociālie pabalsti” piešķirto valsts budžeta līdzekļu ietvaros.  Veicot 6 mēnešu izpildes analīzi apakšprogrammai 20.01.00 “Valsts sociālie pabalsti” tiek prognozēts, ka pabalsta invalīdam, kuram nepieciešama īpaša kopšana, saņēmēju skaits nesasniegs plānoto, līdz ar to līdz gada beigām minētajam pabalstam plānotajā finansējumā prognozējās atlikums 1 287 700 *euro* apmērā (prognozes sk. tabulā), kuru ir iespējams novirzīt vienreizējā atbalsta nodrošināšanai.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Pabalsts invalīdam, kuram nepieciešama īpaša kopšana** | | | | | | | | | | Pabalsta apmērs vidēji mēnesī (euro) | Saņēmēju skaits (vidēji mēnesī) | Pabalsta apmērs vidēji mēnesī (euro) | Pabalsta apmērs vidēji mēnesī (euro) | Saņēmēju skaits (vidēji mēnesī) | Izdevumi kopā (euro) | Pabalsta apmērs vidēji mēnesī (euro) | Saņēmēju skaits (vidēji mēnesī) | Izdevumi kopā (euro) | | 2018.gada plāns | | | Prognozētā 2018.gada izpilde | | | Novirzes no plānotā | | | | 220.93 | 16 180 | 42 895 405 | 223.23 | 15 532 | 41 607 705 | -2.30 | 648 | 1 287 700 |   Informācija par pabalsta 2018.gada pusgada izpildi.   |  |  |  | | --- | --- | --- | | Pabalsta apmērs vidēji mēnesī (euro) | Saņēmēju skaits (vidēji mēnesī) | Izdevumi kopā (euro) | | 6 mēnešu izpilde | | | | 223.00 | 15 230 | 20 388 665 |   Aprēķins nepieciešamajam finansējumam atbalsta piešķiršanai politiski represētājām personām un nacionālās pretošanās kustības dalībniekiem:   1. Politiski represēto personu skaits (pensiju saņēmēju skaits) – 12 327 personas; 2. Nacionālās pretošanās kustības dalībnieku skaits (pensiju saņēmēju skaits) – 270 personas; 3. Saskaņā ar VSAA datiem politiski represēto personu un nacionālās pretošanās kustības dalībnieku skaits, kuri nesaņem pensiju, ir 280 personas.   Kopā plānotais atbalsta saņēmēju skaits **12 877 personas**.  **Atbalsta apmērs 100 euro, līdz ar to kopējais nepieciešamais finansējuma apmērs 1 287 700 euro.**  Lai nodrošinātu atbalsta izmaksu un uzskaiti un veiktā izmaksa atspoguļotos faktiskās izmaksas informācijā, kā arī, lai Valsts sociālās apdrošināšanas aģentūra (turpmāk – VSAA) spētu sniegt skaidrojumus klientiem par piešķirto un izmaksāto/neizmaksāto pakalpojumu, ir jāizveido jauns pakalpojuma veids, tas nozīmē nepieciešamas izmaiņas Informācijas sistēmā (turpmāk – IS). Minētais attiecas gan uz personām, kuras jau saņem VSAA vecuma vai invaliditātes pensiju (šīm personām plānots izveidot masveida piešķiršanas un izmaksas procesu), gan uz personām, kuras nesaņem VSAA vecuma vai invaliditātes pensiju (šīm personām plānots veikt individuālu manuālu piešķiršanu). Programmatūra ir nepieciešama, lai automatizēti veidotos izmaksu saraksti un tiktu nodrošināta izmaksas uzskaite. Tāpat ir jāpapildina vairākas izziņas klientiem, atspoguļojot jauno pakalpojumu un tas ietver gan programmēšanu, gan testēšanu.  Līdz ar to IS sistēmas izstrādei nepieciešami 90 c/d\*360 = **32 400 euro.**  Izdevumi paziņojumu par atbalsta pieprasīšanas kārtību personām, kuras nesaņem invaliditātes vai vecuma pensiju, par iespēju saņemt atbalstu, nosūtīšanai uz personas deklarētās vai reģistrētās dzīves vietas adresi Latvijā 280 x 1.60 euro=448 euro  Veicot apakšprogrammas 04.05.00 “Valsts sociālās apdrošināšanas aģentūras speciālais budžets” ietvaros plānoto informācijas sistēmu uzturēšanas izmaksu analīzi, ir secināts, ka radies finanšu līdzekļu ietaupījums programmatūras izstrādei un uzturēšanai saistībā ar likuma „Grozījumi likumā „Par valsts sociālo apdrošināšanu” ieviešanu (MK 22.08.2017. sēdes protokollēmuma Nr.40, 43.§ 11.2 apakšpunkts). Ietaupījums veidojas, jo likumprojekta saturs, izskatot to Saeimā, tika mainīts, samazinot izstrādes apjomu, kā rezultātā solidaritātes nodokļa aprēķināšanas un pārskaitīšanas programmas bija iespējams izstrādāt ne tik komplicēti, kā sākotnēji tika paredzēts, līdz ar to bija nepieciešamas par 90 c/d mazāks darbu apjoms (90 c/d\*360 = 32 400 euro), attiecīgi mazāki izdevumi arī par risinājuma uzturēšanu, ko iespējams novirzīt izdevumu paziņojumu izsūtīšanai 448 euro apmērā segšanai. Līdz ar to IS izstrādes un informācijas nosūtīšanas izmaksas tiks nodrošinātas apakšprogrammai 04.05.00 “Valsts sociālās apdrošināšanas aģentūras speciālais budžets” esošo līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Atbalstam netiek piemēroti normatīvajos aktos noteiktie nodokļi.  Projektā paredzētā atbalsta izmaksa politiski represētājām personām un nacionālās pretošanās kustības dalībniekiem tiks nodrošināta Labklājības ministrijas pamatbudžeta apakšprogrammas 20.01.00 “Valsts sociālie pabalsti” ietvaros, savukārt, IS izstrādes izmaksas tiks nodrošinātas speciālā budžeta apakšprogrammas 04.05.00 “Valsts sociālās apdrošināšanas aģentūras speciālais budžets” ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA un PMLP |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama. Noteikumu projekts tiks realizēts institūcijām esošo finanšu līdzekļu un pieejamo cilvēkresursu ietvaros. |
| 3. | Cita informācija | Nav |

Labklājības ministrs J.Reirs

Grabe 67021594

Daina.Grabe@lm.gov.lv